Ужо на Тры Карале тожа посная куцця, гэдака сама, але ўжэ гарох дабаўляюць. Маці наварыць гароху, як адно зварыўся гарох, бацька круціць перавясалка з саломы і кладзе (пала не было некалі — зямля), і маці адцэджвае гэты гарох на гэтыя перавясла. І тады бацька бярэ гэтыя перавяслы, і покуль куццю есці, ідзе абвязвае сад гэтымі перавясламі. А патом яшчэ тожа не ядуць куццю, бярэ гэты гарох, ідзе ў хлеў з гарохам, сее, і тады па саду сее гэты гарох, каб быў ядроны гарох, а ў хляве — каб было многа авец, каб скаціна вялася. І тады на дзвярах у хляве і на вокнах, на шалёўках робяць крастэ. А тады дзеці ўсе на зямлі садзяцца, а бацька адчыніць дзверы і гарох сее. А мы гарох ловім: колькі будзе гарошын, столькіа будзе і авец.